„În ziua de 8 mai 2024 conducerea MNAR a primit o înștiințare din partea Sindicatului Specialiștilor Muzeului Național de Artă al României prin care este informată că membrii acestui sindicat se solidarizează cu sindicatele din Federația CulturMedia la care este afiliat și prin urmare nu vor efectua ore suplimentare în afara programului obișnuit de lucru în data de 18 mai 2024”, se arată în comunicatul MNAIR.
Drept urmare, Consiliul de Administrație al MNAR a hotărât să nu participe la Noaptea Muzeelor. În aceeași zi, spațiile expoziționale fi deschise între orele 11-19.
De unde a plecat scandalul
Angajații din muzeele și bibliotecile publice au procedat gradual. Mai întâi, pe 1 aprilie, au acuzat „tratamentul umilitor şi discriminatoriu” la care spun că sunt supuşi de 20 de ani.
Ei au cerut în principal egalizarea în plată a funcțiilor similare din sistemul muzeelor și bibliotecilor publice, un buget de 0,9 din PIB pentru sectorul cultural „cu o justă repartizare către instituțiile muzeale și biblioteci”, indexarea anuală a salariilor cu rata inflaţiei, plata orelor suplimentare și compensații financiare pentru cei care lucrează permanent în weekend și în timpul sărbătorilor legale.
Pe 4 aprilie, au deschis seria de acțiuni de protest „față de situația dramatică în care se află” cu o grevă japoneză, acesta fiind primul pas înaintea grevei generale. Greva japoneză este o formă de protest în care angajații continuă să lucreze, dar respectă doar strictul necesar, conform regulilor și contractului de muncă. Ei refuză să depună eforturi suplimentare sau să lucreze în afara programului stabilit, ceea ce poate duce la o încetinire a activității companiei.
Pe 23 aprilie, sindicaliștii din Cultură şi Presă CulturMedia au transmis că membrii afiliați nu vor participa la Noaptea Europeană a Muzeelor, „în semn de protest faţă de tergiversarea măsurilor promise” de Guvern, este vorba despre drepturile financiare. Ei au precizat că în aceeași zi vor organiza un miting de protest și vor chiar anularea evenimentului.
Reprezentanţii sindicatului CulturMedia le-au cerut tuturor angajaților din muzeele și bibliotecile din țară să se alăture grevei și să vină la protestul care va avea loc pe 18 mai, la ora 17.00, în Piața Victoriei.
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro